**Szentendre Város Önkormányzata Képviselő-testületének 23/2022. (VI.20.) önkormányzati rendelete**

**a változtatási tilalom elrendeléséről szóló 25/2021. (VI. 18.) önkormányzati rendelet módosításáról**

Szentendre Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 21. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

(1) A változtatási tilalom elrendeléséről szóló 25/2021. (VI. 18.) önkormányzati rendelet 1. § (1) bekezdés b) pontja helyébe a következő rendelkezés lép:

*[A rendelet hatálya - a (2) bekezdésben foglalt kivétellel - kiterjed:]*

„*b)* a Szentendre belterület 1935 helyrajzi számú ingatlanra,”

(2) A változtatási tilalom elrendeléséről szóló 25/2021. (VI. 18.) önkormányzati rendelet 1. § (1) bekezdés c) pont cd) alpontja helyébe a következő rendelkezés lép:

*[A rendelet hatálya - a (2) bekezdésben foglalt kivétellel - kiterjed:
azon telkekre, melyek a Szentendre Építési Szabályzatáról szóló 26/2017. (VII.31.) önkormányzati rendelet (a továbbiakban: SZÉSZ) szerint a ca)-cd) pontokban felsorolt építési övezetekbe tartoznak és területük eléri vagy meghaladja a SZÉSZ-ben a telekre vonatkozó építési övezetre meghatározott kialakítható telek legkisebb területét:]*

„*cd)* a 3617/14 helyrajzi számú ingatlan kivételével az Lk/17 jelű kisvárosias lakóterület,”

(3) A változtatási tilalom elrendeléséről szóló 25/2021. (VI. 18.) önkormányzati rendelet 1. § (1) bekezdése a következő d) és e) ponttal egészül ki:

*[A rendelet hatálya - a (2) bekezdésben foglalt kivétellel - kiterjed:]*

„*d)* azon telkekre, melyek a SZÉSZ szerint Má/2 övezetbe tartoznak és területük eléri a 10000 m2-t,

*e)* azon telkekre, melyek a SZÉSZ szerint Má/3 övezetbe tartoznak.”

(4) A változtatási tilalom elrendeléséről szóló 25/2021. (VI. 18.) önkormányzati rendelet 1. § (2) bekezdés h) pontja helyébe a következő rendelkezés lép:

*( A rendelet hatálya nem terjed ki:)*

„*h)* a Szentendre belterület 6023 helyrajzi számú ingatlanra,”

(5) A változtatási tilalom elrendeléséről szóló 25/2021. (VI. 18.) önkormányzati rendelet 1. § (2) bekezdése a következő i)–m) ponttal egészül ki:

*( A rendelet hatálya nem terjed ki:)*

„*i)* a Szentendre belterület 4007 helyrajzi számú ingatlanra,

*j)* a Szentendre belterület 3381 helyrajzi számú ingatlanra,

*k)* a Szentendre belterület 7308/1 helyrajzi számú ingatlanra és az ebből kialakuló építési telekre,

*l)* a Szentendre belterület 2736 helyrajzi számú ingatlanra.”

**2. §**

Ez a rendelet a kihirdetését követő napon lép hatályba.

Szentendre, 2022. június 15.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2022. június 20-án került kihirdetésre.

 **dr. Schramm Gábor**

 jegyző